b'\n_START_ARTICLE_\nPlaninska lo\xc4\x8dika\n_START_SECTION_\nOpis\n_START_PARAGRAPH_\nPlaninska lo\xc4\x8dika zraste od 60 do 230\xc2\xa0cm v vi\xc5\xa1ino in ima pokon\xc4\x8dno, okroglo steblo. Listi rastline so tanki in imajo zna\xc4\x8dilen kopjasto oblikovan kon\xc4\x8dni rogelj. Cvetovi so modro do modrovijoli\xc4\x8dni in rastejo v grozdih, rastlina pa cveti julija in avgusta._NEWLINE_Najbolj ji prija bazi\xc4\x8dna podlaga, uspeva pa tudi na \xc5\xa1ibko kisli zemlji. Najpogosteje raste dru\xc5\xbeno med grmovjem in po gorskih gozdovih na nadmorskih vi\xc5\xa1inah med 350 in 2200 metri. Raz\xc5\xa1irjena je po Pirinejih, Juri, Alpah, pa tudi po Karpatih, Apeninih ter po hribih Balkana in severne Evrope.'